Imponerende Hødd-opphenting til ingen nytte
Det var innbytteren Rozhat Shaswari som ble lagt ned og etter at FFK ble klart snytt for et straffespark tidligere i kampen, så pekte dommer Bjørn Hansen på straffemerket i denne situasjonen.- Jeg føler kanskje at vi ble snytt for ei straffe i 1.omgang, så det var deilig å sette den avgjørende straffen mot slutten. Jeg synes vi vinner fortjent, sier Halvorsen til VG. Før det hadde Hødd hatt en imponerende opphenting fra 0-2 til 2-2. - Det var tre poeng som gjaldt i dag, ikke noe annet. Det er mye å sette fingeren på, men tre poeng er det eneste som gjelder, sier Lars Grorud til VG.Hødd reduserte først til 1-2 ved Espen Strandal og etter 68 minutter ble det utligning - ved to av straffescorerne fra cupfinalen innblandet. Pål Andre Helland la fint inn og Sivert Heltne Nilsen headet vakkert i mål bak FFK-keeper Jon Masalin. Nilsen og Helland tok henholdsvis straffe nummer to og tre i cupfinaledramaet mot Tromsø. Det så ut til at Hødd skulle klare sterke ett poeng på Fredrikstad stadion, men rett før klokka rundet 90 minutter ble altså Shaswari lagt ned av Jesper Törnquist.Haitam Aleesami ga Fredrikstad ledelsen etter syv minutter da han fikk lov til å kline til fra 17-18 meter og ballen satt i lengste hjørne. Momo Gueye la på til 2-0 etter corner fra Ole-Jørgen Halvorsen. Gueye fikk lov å stå aldeles alene og bredside inn målet. Etter nedrykket i fjor har Fredrikstad store planer om direkte opprykk, men spillet i kveldens kamp skremte ingen.
(Fredrikstad-Hødd 3-2) På overtid avgjorde Ole-Jørgen Halvorsen for Fredrikstad i kveldens ligapremiere mot Hødd.